armvectores/hy_wikipedia_2023 huggingface dataset:
Դրուժնոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԴրուժնոեԴրուժնոե (ուկրաիներեն՝ Дружне, Ղրիմի թաթարերեն՝ Cafer Berdi), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Ջաֆեր-Բերդի։
2001 թվականի տվյալներով Դրուժնոե գյուղում բնակվում էր 310 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խալիսկո (նահանգ)

Խալիսկո,  Հալիսկո, (իսպ.՝ Jalisco; իսպաներեն արտասանություն։ [xaˈlisko]), պաշտոնական անվանումը՝ Խալիսկոյի ազատ և ինքնավար նահանգ (Estado Libre y Soberano de Jalisco), Մեքսիկայի 31 նահանգներից մեկը։ Վարչական կենտրոնը Գվադալախարա քաղաքն է։ Ըստ 2010 թվականի տվյալների՝ բնակչությունը 7 350 682 մարդ է։ Տարածքը կազմում է 80 137 կմ2։


== Ստուգաբանություն ==
Նահանգի անվանումը նշանակում է «ավազե հարթավայր», ծագել է ացտեկական xalli բառից (նշանակում է т «ավազ» կամ «հող») և ixtli (նշանակում է «դեմք» կամ «հարթավայր») և -co (վայր) մասնիկից։


== Աշխարհագրություն ==

Խալիսկոն սահմաններ ունի Նայարիտ նահանգի հետ (հյուսիս-արևմուտք), Սակատեկասի և Ագուասկալենտեսի հետ (հյուսիս), Գուանախուատոյի (արևելք), Կոլիմայի և Միչոականի հետ (հարավ), արևմուտքում ողողվում է Խաղաղ օվկիանոսով։
Նահանգի տարածքը կազմում է 80 137 կմ2, որը կազմում է Մեքսիկայի տարաքի 4, 09 % -ը։
Խալիսկոյի տարածքում են գտնվում Մեքսիկական բարձրավանդակը, Արևելյան Սիեռա Մադրեն (4054 մ), Արևմտյան Սիեռա Մադրեն (3150 մ), Տրանս մեքսիկական հրաբխային գոտին։ Խալիսկոյի տարածքում է գտնվում Մեքսիկայի ամենախոշոր քաղցրահամ լիճը՝ Չապալան։


== Բնակչություն ==
2010 թվականին Խալիսկոյի բնակչությունը կազմել է 7 350 682 մարդ։ Կյանքի միջին տևողությունը 73 տարի է տղամարդկանց, 77, 8 տարի՝ կանանց համար։ Բնակչության 95 %-ը կաթոլիկ է։ Գվադալախարայում է բնակվում 4 434 252 մարդ։
Խոշոր քաղաքեր

Գվադալախարա - 1 494 134
Սապոպան - 1 243 538
Տլակեպակե - 608 187
Տոնալա - 478 981
Տլախոմուլկո դե Սունգա - 416 552
Պուերտո Վալյարտա - 255 725
Լագոս դե Մերենո - 153 855
Էլ Սալտո - 138 585Խալիսկոյի առավել բազմամարդ հնդկացիական էթնիկ խումբը ուինչոլիներն են, որոնք կենտրոնացած են նահանգի հյուսիսային հատվածում՝ Բոլանոս, Ուէխուկիլա օ Վիլլա Գերերո համայնքներում։ Նահանգի հարավային մասում՝ Տուսպան և Տոնիլա համայնքներում ապրում են նաուաները։ Իսպանացիների և ֆրանսիացների սպիտակամորթ ժառանգները կազմում են բնակչության 85 %-ը, մետիսները՝ 15 %-ը։


== Վարչական բաժանում ==

Ունի 125 համայնք, որոնք ընդգրկված են 12 շրջանների մեջ։

Regíón Norte
Región Altos Norte
Región Altos Sur
Región Ciénega
Región Sureste
Región Sur
Región Sierra de Amula
Región Costa Sur
Región Costa Norte
Región Sierra Occidental
Región Valles
Región Centro


== Քույր քաղաքներ ==
  Վաշինգտոն
Շանհայ, Չինաստան
  Կալիֆորնիա


== Ծանոթագրություններ ==


== Արտաքին հղումներ ==
Պաշտոնական կայք
Խալիսկո նահանգի հնդկացիների պատմությունը
Նահանգի կոնգրեսը
Խալիսկոյի գերագույն դատարանը Archived 2011-12-20 at the Wayback Machine.
Տիկին պետքարտուղար

«Տիկին պետքարտուղար» (անգլ.՝ Madam Secretary), ամերիկյան հեռուստասերիալ է, որի գլխավոր դերակատարներն են Բարբարա Հոլը և Թեա Լեոնին։ Սերիալը մեկնարկել է CBS-ի եթերում 2014-2015 եթերաշրջանում։
2019 թվականի հունվարի 7-ից նախագիծը ցուցադրվում է Առաջին ալիքի եթերում։
2014 թվականի մայիսի 9-ին CBS-ը 2014-2015 թվականների եթերաշրջանում ցուցադրելու համար պատվիրեց հեռուստասերիալի առաջին եթերաշրջանի նկարահանումը։ Փորձնական դրվագը քննադատներից ստացել էր խառը վերանայումներ։ 2014 թվականի հոկտեմբերի 27-ին ալիքը հաստատեց հեռուստասերիալը և պատվիրեց առաջին եթերաշրջանի արտադրությունը։ 2015 թվականի հունվարի 12-ին ալիքը պատվիրեց երկրորդ եթերաշրջանը։ 2016 թվականի մարտի 25-ին CBS-ը պատվիրեց երրորդ եթերաշրջանի արտադրությունը։ 2017 թվականի մարտի 23-ին սերիալը երկարաձգվեց չորրորդ եթերաշրջանի համար։ 2018 թվականի ապրիլի 18-ին պատվիրվեց հինգերորդ եթերաշրջանի արտադրությունը։


== Սյուժե ==
Գործող պետքարտուղարը զոհվում է ավիավթարի հետևանքով ու նրա պաշտոնը նախագահ Կոնրադ Դալտոնը վստահում է ԿՀՎ-ի նախկին վերլուծաբան Էլիզաբեթ Մըքքորդին։  Վերջինիս՝ կարծրատիպերը կոտրելու ունակությունն ու արդյունավետ մտածողությունը կարևորագույն հատկանիշներն են, որոնք անհրաժեշտ են համաշխարհային քաղաքականության բարդությունները հաղթահարելու ու արդյունավետ որոշումներ կայացնելու համար։


== Դրվագներ ==


== Ծանոթագրություններ ==
Սեմ Լիվիթ

Սեմ Լիվիթ (անգլ.՝ Sam Leavitt, փետրվարի 6, 1904(1904-02-06), Նյու Յորք, Նյու Յորք, ԱՄՆ - մարտի 21, 1984(1984-03-21), Վուդլենդ Հիլզ, Լոս Անջելես, Կալիֆոռնիա, ԱՄՆ), ամերիկացի կինոօպերատոր։ «Չխոնարհվող գլուխներ» ֆիլմում լավագույն օպերատորական աշխատանքի համար «Օսկար» մրցանակի դափնեկիր։


== Կենսագրություն ==
Ծնվել է 1904 թվականի փետրվարի 6-ին Նյու Յորքում՝ ԱՄՆ-ում։ 1926 թվականից սկսել է աշխատել կինոյում որպես ընթերակա և երկրորդ օպերատոր։ Որպես հիմնական կինոօպերատոր առաջնաելույթ է ունեցել 1932 թվականին «Սեր և կիրք» ֆիլմում։ Հայտնի է ռեժիսոր Ռասսել Ռաուսի «Գող», Սթենլի Կրամերի «Չխոնարհվող գլուխներ» և «Գուշակիր, ով կգա ընթրիքին», Օթթո Փրեմինգերի «Սպանության անատոմիա» և «Հետևանք», ինչպես նաև Սեմյուել Ֆուլերի «Արյունոտ կիմոնո» և Սեմ Պեկինպի «Մայոր Դանդի» ֆիլմերում։ 1935 թվականից  Ամերիկական կինոօպերատորների միության անդամ է։
Մահացել է 1984 թվականի մարտի 21-ին  ԱՄՆ-ի Վուդլենդ Հիլզ քաղաքում։


== Ֆիլմագրություն ==
1952՝ Գող/The Thief (ռեժիսոր  Ռասսել Ռաուս )
1954՝ Աստղ է ծնվել/A Star Is Born (ռեժիսոր Ջորջ Քյուքոր)
1955՝ Ոսկե ձեռքով մարդը/The Man with the Golden Arm (ռեժիսոր Օթթո Փրեմինգեր)
1958՝ Չխոնարհվող գլուխներ/The Defiant Ones (ռեժիսոր Սթենլի Կրամեր)
1959՝ Սպանության անատոմիա/Anatomy of a Murder (ռեժիսոր Օթթո Փրեմինգեր)
1959՝ Պորք Չոփ Հիլլ բարձունք/Pork Chop Hill (ռեժիսոր Լյուիս Մայլսթոուն)
1959՝ Արյունոտ կիմոնո/The Crimson Kimono (ռեժիսոր Սեմյուել Ֆուլեր)
1960՝ Հետևանք/Exodus (ռեժիսոր Օթթո Փրեինգեր)
1962՝ Խորհուրդ և համաձայնություն/Advise & Consent (ռեժիսոր Օթթո Փրեմինգեր)
1965՝ Մայոր Դանդի/Major Dundee (ռեժիսոր Սեմ Պեկինպա)
1966՝ Բեթմեն/Batman (2 սերիա, ռեժիսոր Ռոբերտ Բաթլեր)
1967՝ Գուշակիր, ով կգա ընթրիքին/Guess Who’s Coming to Dinner (ռեժիսոր Սթենլի Կրամեր )
1968՝ Վնասատուների թիմ/The Wrecking Crew (ռեժիսոր Ֆիլ Կարլսոն )
1975՝ Մարդն ապակե կրպակում/The Man in the Glass Booth (ռեժիսոր Արթուր Հիլլեր)


== Մրցանակներ և անվանակարգեր ==
«Օսկար» մրցանակ լավագույն օպերատորական աշխատանքի համար

1959 թվականի դափնեկիր «Չխոնարհվող գլուխներ» ֆիլմի համար
1960 թվականին առաջադրվել է «Սպանության անատոմիա» ֆիլմի համար
1961 թվականին առաջադրվել է «Հետևանք» ֆիլմի համար
1953 թվականին առաջադրվել է «Ոսկե գլոբուս» մրցանակի «Գող» ֆիլմում լավագույն օպերատորական աշխատանքի համար։


== Ծանոթագրություններ ==


== Արտաքին հղումներ ==
В Интернет-энциклопедии кинооператоров(անգլ.)
Նովայա Վոլյա

Նովայա Վոլյա (ուկրաիներեն՝ Нова Воля), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1939 թվականին։
2001 թվականի տվյալներով Նովայա Վոլյա գյուղում բնակվում էր 53 մարդ։ Բնակավայրը զբաղեցնում է 0,476 կմ² տարածք։ Բնակչության խտությունը կազմում էր 111,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ահարոն Եդեսիացի

Ահարոն Եդեսիացի (ծննդյան և մահվան թվականներն անհայտ են, Ուռհա), 12-13-րդ դարերի հայ բժիշկ, ով համարվում է բժշկական մի ամբողջ դինաստիայի հիմնադիր։


== Կյանք և գործունեություն ==
Ահարոնի կենսագրության մասին շատ քիչ բան է հայտնի։ Նա ծնունդով եղել է Եդեսիա քաղաքից։ Ծննդյան և մահվան տարեթվերն անհայտ են, սակայն հիմնական գործունեությունը թվագրվում է 12-րդ դարի վերջին և 13-րդ դարի սկզբին։ Ամիրդովլաթ Ամասիացին իր «Անգիտաց անպետ» աշխատության մեջ հիշատակում է Ահարոնին և նրա սերունդներին՝ որդիներ Ստեփանոսին և Չոշլինին, ինչպես նաև Հակոբին, Սարգիսին, Դեղինին, Սիմավոնին և Վահրամին՝ նրանց դասելով Մխիթար Հերացու հետ միևնույն հարթության վրա։ Ամիրդովլաթ Ամասիացին նշել է, որ վերջիններս «գրել են բազմաթիվ գրքեր դեղերի ազդեցության և օգտական հատկությունների մասին»։ Այս սերնդի գործունեությունը, ամենայն հավանականությամբ, կապված է եղել կիլիկյան բժշկական դպրոցի հետ։
Չնայած հայկական բժշկական դասագրքերում առկա հիշատակություններին (ընդհուպ մինչև 17-րդ դար), Ահարոնի և նրա հաջորդների աշխատություններից և որևէ մեկն ամբողջությամբ չի պահպանվել։ Մինչ մեր օրերը հասել են Ստեփանոս բժշկի «Ծաղիկ» բժշկական աշխատության որոշ հատվածներ, որոնք ավելի ուշ շրջանի հայ բժիշկներ, մասնավորապես Ասար Սեբաստացին, ներառել են իրենց աշխատությունների մեջ։ Այդ հատվածներում պահպանվել են Ահարոնի հեղինակային մի քանի բաղադրատոմսեր, որոնք վերաբերում են բժշկության տարբեր ուղղություններին՝ խոցի բուժում, ականջի ինֆեկցիոն վարակում, ճողվածքի բուժում և այլն։


== Ծանոթագրություններ ==
Եղեգնուտի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Եղեգնուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 50 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ֆերդինանդ Հոդլեր

Ֆերդինանդ Հոդլեր (գերմ.՝ Ferdinand Hodler, մարտի 14, 1853(1853-03-14)[…], Բեռն, Շվեյցարիա - մայիսի 19, 1918(1918-05-19)[…], Ժնև, Շվեյցարիա), շվեյցարացի նկարիչ, Մոդեռն ոճի խոշորագույն ներկայացուցիչ։ 1871-1876 թվականներին սովորել է (հիմնականում նաև աշխատել) Ժնևում՝ Բ. Մեննի մոտ։ Ձգտել է մարդկային և տիեզերական կեցության (կամ մարդու և պատմության) միաձուլությունն արտահայտող մասշտաբային, «համամարդկային» թեմաների ստեղծման։ Հոդլերի հասուն շրջանի նկարներին («Գիշեր», 1890 թվական, «Օր», 1898-1900 թվականներ, «Փայտահատ» (1910, բոլորը՝ Գեղարվեստի թանգարան, Բեռն), «Հայացք դեպի անսահմանություն» 1916, Կունստհաուզ, Ցյուրիխ) բնորոշ են կոմպոզիցիոն ռիթմերի պաթետիկ լարվածությունը, բներանգի զուսպ դեկորատիվությունը, որոնք առավել օրգանական բնույթ ունեն նրա մոնումենտալ–դեկորատիվ աշխատանքներում («Ենայի ուսանողների ելույթը 1813-ին», որմնանկար, 1908–09, Համալսարան, Ենա):
Ֆերդինանդ Հոդլերն ստեղծել է նաև դիմանկարներ և ալպյան վեհասքանչ տեսարաններով բնանկարներ:


== Կենսագրություն ==
Ծնվել է աղքատ հյուսնի բազմանդամ ընտանիքում: Ութ տարեկան է եղել, երբ տուբերկուլյոզին զոհ են գնացել հայրն ու կրտսեր եղբայրներից երկուսը: Նկարչության առաջին դասերն առել է խորթ հորից, այնուհետև մեկնել է Թուն, որտեղ աշակերտել է տեղացի նկարիչ Ֆերդինանդ Զոմերին: Վաղ շրջանի իր գործերը, որ հիմնականում բնանկարներ էին, վաճառել է զբոսաշրջիկներին ու այդ կերպ ապրուստի միջոցներ վաստակել: 1871 թվականին ոտքով հասել է Ժնև, դարձել նկարիչ Բարտելեմի Մեննի աշակերտը:


== Պատկերասրահ ==
Դիմանկարներ
		
		
		
		
		
		
Ժանրային և այլաբանական նկարներ
		
		
		
		
		
		
		
Բնանկարներ
		
		
		
		
		
		


== Գրականություն ==
Hauptman, William, & Hodler, Ferdinand (2007). Hodler. Milan: 5 continents. ISBN 978-88-7439-362-6
«Hodler, Ferdinand». Encyclopædia Britannica from Encyclopædia Britannica 2007 Ultimate Reference Suite.


== Ֆիլմագրություն ==
Ferdinand Hodler – Das Herz ist mein Auge, реж. Heinz Bütler, Швейцария, 2004, документален, 74 мин.


== Ծանոթագրություններ ==


== Արտաքին հղումներ ==
Ferdinand Hodler exhibition at Kunstmuseum, Berna(չաշխատող հղում)
Images of his work on Wikiart.org
Bibliographie sélective, revue et augmentée, des articles parus de 1875 à 1918 sur le peintre Ferdinand Hodler
Documents publiés sur le peintre Ferdinand Hodler
Մորթեն Թիլդում

Մորթեն Թիլդում (նորվ.՝ Morten Tyldum, մայիսի 19, 1967(1967-05-19), Բերգեն, Նորվեգիա), նորվեգացի կինոռեժիսոր և պրոդյուսեր։ Առավել հայտնի է իր «Իմիտացիայի խաղ» ստեղծագործությունով։
Թիլդումի ստեղծագործությունն առաջադրվել է «Օսկար»-ի ութ անվանակարգերում, այդ թվում` «լավագույն ֆիլմ» և «լավագույն ստեղծագործություն»։


== Կենսագրություն ==
Մորթեն Թիլդումը ծնվել է 1967 թվականի մայիսի 19-ին Նորվեգիայում։ Մանկուկ հասակից երազել է դառնալ մեծ երաժիշտ, սակայն ընդունվել և ավարտել է Նյու Յորքի գեղարվեստի դպրոցը։ Չնայած սրա, նա հետագայում փոխում է իր տեսակետները։


== Կարիերա ==
Իր կարիերայի սկզբում Մորթենն աշխատել է Նորվեգիայի հեռուստատեսությունում, նկարահանվել է տեսահոլովակներում, գովազդներում և նույնիսկ կարճամետրաժ ֆիլմերում։
Իր առաջին հեղինակային ստեղծագործությունը, որով նա նշեց իր նորամուտը, դա «Ընկերը» ստեղծագործություններ էր, որը թողարկվել է 2003 թվականին։
2008 թվականին նկարահանել է «Ընկած հրեշները» ֆիլմը, որն առաջադրվել է հինգ անվանակարգերում։ Իր ստեղծագործությունների գլուխգործոցը՝ «Իմիտացիայի խաղ» բրիտանացի հայտնի ծածկագիր Ալան Թյուրինգի մասին պատմական դրաման նկարահանվել է 2014 թվականին։
Այն առաջադրվել է «Օսկար» մրցանակի 8 անվանակարգերում։


== Ծանոթագրություններ ==
(9114) Հատակեյամա

(9114) Հատակեյամա (անգլ.՝ Hatakeyama), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 12-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,336131 ա. մ., առավելագույնը մոտենում է 2,0766 ա. մ. հեռավորության վրա և հեռանում 2,5957 ա. մ.։ Արեգակի շուրջ մեկ ամբողջական պտույտ է կատարում 1304,2 երկրային օրվա ընթացքում, իր ուղեծրով շարժվելով միջինում 0,276031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9114) Հատակեյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արուձուտդերե

Արուձուտդերե, գետակ Եփրատի ավազանում Արևմտյան Եփրատի ձախակողմյան Դերջան վտակի աջակողմյան օժանդակը։ Մայր գետին է միանում Մամախաթուն քաղաքից մոտ 9 կմ հյուսիս-արևելք։


== Ծանոթագրություններ ==
Արման Նորայր

Արման Նորայր, Նուրհան (1948, Կոստանդնուպոլիս), հայ ջութակահար, դիրիժոր։


== Կենսագրություն ==
Արման Նորայրը ծնվել է 1948 թվականին, Կոստանդնուպոլսում։ Իբրև ջութակահար՝ 13 տարեկանից հանդես է եկել մենահամերգներով։ 1970 թվականից նվագել է Կալիֆոռնիայի կամերային, Ֆլորիդայի սիմֆոնիկ, Լոս Անջելեսի Հայ սիմֆոնիկ երաժշտության ընկերակցության նվագախմբերում։ 1982 թվականից եղել է Կանադայի Նորթ Բեյ նվագախմբի, 1986 թվականից՝ Նյու Բրունսուիք սիմֆոնիկ և կամերային նվագախմբերի երաժշտական տնօրենը։ 1984 թվականին հիմնադրել Է «Նորդերն սիմֆոնիա» և «Նորթ Բեյ» ամառային փառատոները։ 1990 թվականից որպես հրավիրյալ ղեկավարել է բազմաթիվ երկրների (Լեհաստան, Հունգարիա, Ռուսաստան, Չեխոսլովակիա և այլն) սիմֆոնիկ նվագախմբերը։
1992, 1993 և 1995 թվականներին այցելել է Հայաստան, ղեկավարել մի շարք համերգներ Հայաստանի ֆիլհարմոնիկ նվագախմբի մասնակցությամբ. երգացանկում՝ Բեթհովենի, Բախի, Մոցարտի, Շումանի, Լորիս Ճգնավորյանի և այլոց գործերից։


== Ծանոթագրություններ ==
Աստերոիդների ցանկ (60101-60200)

Աստերոիդների ցանկ (60001-60100)  • Աստերոիդների ցանկ  • Աստերոիդների ցանկ (60201-60300)
 Աստերոիդների ցանկ (60001-60100)  • Աստերոիդների ցանկ  • Աստերոիդների ցանկ (60201-60300)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Իտամարկայի գավառ

Իտամարկայի գավառ (պորտ.՝ Microrregião do Itamaracá), գավառ Բրազիլիայի Պերնամբուկու նահանգում։ Մտնում է Ռեսիֆիի ագլոմերացիա (մեզոշրջան)ի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Իգարասու
Իլյա դի Իտամարակա
Իտապիսումա
Պերիլնայա

Պերիլնայա (ռուս.՝ Перильная), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սպիտակ գետի աջ ափով՝ 12 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ալեյ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100009976
Հիդրոլոգիական ուսումնասիրությունների կոդը - 115100997
Ավազանի կոդը -  13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռուբեն Մանուկյան

Անվան այլ կիրառումների համար տե՛ս՝ Ռուբեն Մանուկյան (այլ կիրառումներ)Ռուբեն Խաչատուրի Մանուկյան (դեկտեմբերի 26, 1906(1906-12-26), Կամարիս, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - օգոստոսի 24, 1978(1978-08-24), Երևան, Հայկական ԽՍՀ, ԽՍՀՄ), հայ մարզիկ, ծանրորդ, ԽՍՀՄ սպորտի վաստակավոր վարպետ (1942 թվական), աշխարհի և  ԽՍՀՄ ռեկորդակիր (1937 թվականին ձախ ձեռքով պոկում վարժությունից)։ 
Եղել է ծանրամարտի հանրապետական ֆեդերացիայի անդամ, համամիութենական կարգի մրցավար։ 


== Մարզական նվաճումներ ==
1935 թվականին՝ ծանրամարտի ԽՍՀՄ 12-րդ առաջնությունում կիսածանր քաշային Ռուբեն Մանուկյանը ձախ ձեռքով բարձրացրել է 86,6 կգ՝ 1,1 կիլոգրամով գերազանցելով տասը տարի շարունակ Յա. Սպարեին պատկանած համամիութենական ռեկորդը։ Վերջինս, որ ԽՍՀՄ-ում ծանրամարտ մարզաձևի առաջամարտիկներից էր, երկրի 11-ակի չեմպիոն, ցանկություն է հայտնել մարզելու Ռուբենին։ 1936 թվականին դեկտեմբերի 29-ին Ռուբենը բարելավել է ցուցանիշը, թարմացրել իր իսկ սահմանած ռեկորդը՝ հասցնելով 88,2 կիլոգրամի։
Նա իր առջև խնդիր է դրել սահմանել համաշխարհային ռեկորդ, գերազանցել գերմանացի ծանրամարտիկ, Հիտլերի և շատ ու շատ եվրոպացիների սիրելի մարզիկ Անտոն Հիթլի՝ դեռևս  1933 թվականին սահմանած ռեկորդը։ 1937 թվականի հունվարի 24-ին մերձմոսկովյան Պոդոլսկ քաղաքի մարզադահլիճում առաջին իսկ փորձից ձախ ձեռքով պոկել է 90,8 կգ և 0,8 կիլոգրամով գերազանցել Հիթլին (ի դեպ՝ մարզական այդ սխրանքի համար նա նվեր է ստացել Հառլեյ Դևիդսոն մակնիշի մոտոցիկլետ, որը միակն էր ոչ միայն Հայաստանում, այլև ամբողջ Խորհրդային Միությունում)։
1940 թվականին Ռուբենն իր իսկ ռեկորդը գերազանցել է գրեթե 6 կիլոգրամով։
1935-ից 1948 թվականների միջակայքում Ռուբեն Մանուկյանը ընդհանուր առմամբ սահմանել է 13 ռեկորդ, որոնցից ութը՝ համաշխարհային։ Ընդ որում՝ կիսածանր քաշային կարգում ձախ ձեռքով պոկում վարժությունում նրա սահմանած վերջին ռեկորդը՝ 96,6 կգ, մնացել է չգերազանցված և հավիտյան պատկանելու է նրան, քանի որ ծանրամարտի այդ վարժությունը հետագայում հանվել է ծանրորդների մրցումային ծրագրից՝ նկատի առնելով վնասվածք պատճառելու տեսակետից դրա վտանգավորության բարձր աստիճանը։


== Պատկերասրահ ==

		
		
		
		
		
		
		
		
		


== Արտաքին հղումներ ==
«Ով ով է. հայեր». կենսագրական հանրագիտարան (հայերեն). «Հայաստան» հրատարակչություն, 2-րդ հատոր, էջ 45, 2007 г. Երևան.
Джамалян Л. Г. «Спортсмены Армении на международной арене» (на русском языке). Изд-во «Луйс», Ереван, 1987 г. стр. 123.
Оганян П. М. «Рыцари железной игры» (на армянском языке). Изд-во «Айастан» Ереван, 1983 г. стр. 42-66.
Черневич Г.Л «50 лет Динамо» (на русском языке). Изд-во «Физкультура и спорт», Москва, 1973 г. стр. 302.
Карапетян Г. М. "Все золото мира (на рус. и арм. языках). Изд-во «Айастан», Ереван, 1987 г. стр. 46—47 (на армянском языке) и 1989 г. стр. 40—44 (на русском языке).
Чарчоглян А. Е. «Физкультура и спорт в Армянской ССР» (на армянском языке). Арм. госуд. изд-во, Ереван, 1961 г., стр. 80,81.
Черневич Г. Л. и Школьников Е. А. «Динамо энциклопедия». - Москва, ОЛМА-ПРЕСС, 2003 г. стр. 279
Մարկո վան Գինկել

Վուլֆերտ Կորնելիուս վան Գինկել հայտնի է Մարկո վան Գինկել (հոլ.՝ Wulfert Cornelius van Ginkel, դեկտեմբերի 1, 1992(1992-12-01), Ամերսֆորտ, Ուտրեխտ, Նիդերլանդներ), հոլանդացի ֆուտբոլիստ, կիսապաշտպան։ Վարձավճարով հանդես է գալիս անգլիական «Սթոք Սիթիում» և Հոլանդիայի հավաքականում։


== Ակումբային կարիերա ==


=== «Վիտես» ===
Մարկոն «Վիտեսի» սան է։ Թիմի առաջին կազմում իր դեբյուտը նշել է 2010 թվականի ապրիլի 9-ին՝ «Վալվեյկի» դեմ խաղում։ Հոլանդական ակումբի կազմում իր առաջին գոլը խփել է 2010 թվականի օգոստոսի 14-ին՝ «Այաքսի» դեմ խաղում։ Իսկ այդ հանդիպումն ավարտվել է 4:2 հաշվով։
2011 թվականի սեպտեմբերին Մարկոն երկարաձգեց թիմի հետ գործող պայմանագիրը մինչև 2015 թվականը։ Այդ մրցաշրջանում նա իր դեբյուտը նշեց նաև Եվրոպայի լիգայում մասնակցելով 4 խաղի դառնալով 3 գոլի հեղինակ։
2012/13 մրցաշրջանի ավարտին վան Գինկելը ստացել է Հոլանդիայի լավագույն ֆուտբոլիստի մրցանակը։


=== «Չելսի» ===
2013 թվականի հուլիսի 3-ին «Չելսին» ձեռք բերեց վան Գինկելին «Վիտեսից»։ Տրանսֆերը արժեքը կազմել է 8 միլիոն եվրո։
Նոր թիմի կազմում վան Գինկելը իր դեբյուտը նշել է ԱՊԼ-ի առաջին տուրում կայացած «Հալլ Սիթիի» դեմ խաղում։ Սեպտեմբերի 18-ին վան Գինկելը իր առաջին հանդիպումն է անցկացրել Չեմպիոնների լիգայում՝ «Բազելի» դեմ խաղում։


=== «Միլան» ===
2014 թվականի սեպտեմբերի 1-ին վան Գինկելը վարձավճարով տեղափոխվել է «Միլան»։ Սերիա A-ում վան Գինկելը անցկացրել է մեկ մրցաշրջան։


=== «Սթոք Սիթի» ===
2015 թվականի հուլիսի 10-ին մեկ տարի վարձակալության ժամանակով Մարկոն տեղափոխվել է անգլիական «Սթոք Սիթի»։ Նոր թիմի կազմում իր դեբյուտը նշել է օգոստոսի 9-ին՝ «Գոնչարովի» դեմ խաղում։


== Միջազգային կարիերա ==
Հոլանդիայի հավաքականի կազմում իր դեբյուտը վան Գինկելը 2012 թվականի նոյեմբերի 14-ին՝ Գերմանիայի հավաքականի դեմ կայացած ընկերական խաղի ժամանակ, 59-րդ րոպեին փոխարինելով Իբրահիմ Աֆելային։ Խաղն ավարտվելէ 0:0 հաշվով։ Ազգային հավաքականի կազմում դեբյուտը նշելուց հետո վան Գինկելը 2013 թվականի մայիսին Հոլանդիայի Մ21 հավաքականի կազմում մասնակցել է Եվրոպայի երիտասարդական առաջնությանը։


== Վիճակագրությունը ==


=== Ակումբային վիճակագրություն ===


=== Միջազգային կարիերա ===


== Ձեռքբերումներ ==
Հոլանդիայի տարվա լավագույն ֆուտբոլիստ - 2013


== Ծանոթագրություններ ==


== Արտաքին հղումներ ==
Պրոֆիլը whoscored.com կայքում
Պրոֆիլը soccerbase.com կայքում
Պրոֆիլը transfermarkt.com կայքում
Ռեսլմանիա

«Ռեսլմանիա» (անգլ.` Ռեսլմանիա, բառացիորեն` «Ըմբշամանիա»), պրոֆեսիոնալ ըմբշամարտի (ռեստլինգ) ամենամյա փեյ-փեր-վյու իրադարձություն։ Մեկնարկում է ամենա տարվա մարտ ամսվա ավարտից վաղ ապրիլ ընկած ժամանակահատվածում։ Հանդիսանում է «World Wrestling Entertainment« (WWE) կազմակերպության այցեքարտային իրադարձությունը, ինչպես նաև պրոֆեսիոնալ ըմբշամարտի արդյունաբերության պատմության ամենահաջողված շոուն։
Անցկացվում է 1985 թվականից։ Սպորտային ժամանցի ասպարեզում շոուն ունի գրեթե նույնական նշանակություն, ինչ իրական մրցակցային սպորտում անցկացվող «Սուպերբոլը» (ամերիկյան ֆուտբոլ), ՈւԷՖԱ-ի չեմպիոնների լիգան (ֆուտբոլ) և այլն։ «Ռեսլմանիայի» ստեղծման գաղափարը պատկանում է ընկերության նախագահ և գործադիր տնօրեն Վինս Մաքմահոնին։
Ավելի քանի երեսուն տարիների ընթացքում «Ռեսլմանիայի» գրանցած հաջողության շնորհիվ «WWE»-ն համարվում է ամենահաջող պրոֆեսիոնալ ըմբշամարտի կազմակերպությունն աշխարհում։ Տարիների ընթացքում «Ռեսլմանիայում» են հանդես եկել այնպիսի հայտնիներ, ինչպիսիք են Արեթա Ֆրանկլինը, Սինդի Լոպերը, Մուհամմեդ Ալին, Միստր Թին, Էլիս Կուպերը, Լոուրենս Թեյլորը, Պամելա Անդերսոնը, Մայք Թայսոնը, Դոնալդ Թրամփը, Ֆլոյդ Մեյվեդերը, Սնուփ Դոգը, Դոնալդ Թրամփը, Շոն Քոմսը, Ֆլո Ռայդան, Քիդ Ռոքը և այլք։


== Ռեսլմանիաների ցանկ ==


== Ծանոթագրություններ ==


== Արտաքին հղումներ ==
Պաշտոնական կայք
Բոգաշ

Բոգաշ, լեռ Թուրքիայում Պոնտական լեռների համակարգում, Տրապիզոն քաղաքից հյուսիս-արևմուտք, Գյումուշխանե տանող ճանապարհից աջ, վերջինիս մոտավորապես 35 կմ հյուսիս։


== Ծանոթագրություններ ==
Շարակնոց (5092)

Շարակնոց (5092), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5092 թվի տակ։ Ձեռագիրը գրվել է 1666 թվականին Մարկոս աբեղա գրիչի կողմից։ Ստացողը եղել է Կիրակոս կաթողիկոսն։ Գրված է թղթի վրա, որը ունի 16.3x11 չափս։ Ձեռագիրը կազմված է 397 թերթից (և 2 մագաղաթ)։ Գրված է միասյուն, բոլորգրով։ Ունի ենթադրաբար Ներսես Շնորհալի 1, կիսախորան, լուսանցազարդ մանրանկարներ։ Կազմը` լուսանցազարդ։ Հիշատակարաններ գրչի՝ 33ա, 131բ, 177բ, 305ա, հետագայի՝ 178բ (18-րդ դար)։


== Բովանդակություն ==
Նաև՝ Թէ ոյք են երգողք շարականաց։
Տաղք հոգևորք։


== Ծանոթագրություններ ==
Ամեն ինչ նոր է սկսվում

Ամեն ինչ նոր է սկսվում (անգլ.՝ Just Getting Started), 2017 թվականին ամերիկյան սցենարիստ և ռեժիսոր Ռոն Շելթոնի կողմից  նկարահանված ամերիկըան կատակերգական ֆիլմ։ գլխավոր դերերը կատարում են Մորգան Ֆրեման, Թոմի Լի Ջոնսը և Ռեն Ռուսոն։ Ֆիլմի համաշխարհային պրեմիերան տեղի է ունեցել 2017 թվականի դեկտեմբերի 8-ին։


== Սյուժե ==
Դյուկը, որը ժամանակին առաջին կարգի փաստաբան էր, ապրում և շքեղ երեկույթներ է կազմակերպում է Կարպի Վիլլայում՝ գտնվելով վկաների պաշտպանության ծրագրի շրջանակներում։ Այնուամենայնիվ, ամեն ինչ փոխվում է, երբ նրա մոտ է գալիս նախկին ՀԴԲ նախկին գործակալը  և պայքար է սկսվում մաֆիայի հետ, որի հետ Դյուկը չպարզաբանված հաշիվներ ուներ։


== Դերերում ==


== Արտադրություն ==
Մայիսի 14-ին Broad Green Pictures ընկերությունը հայտարարել է, որ Entertainment One-ի հետ միասին կլինի Ռոն Շելտոնի «Վիլլա Կապրի» ֆիլմի պրոդյուսերը, որի գլխավոր դերերում հանդես են գալիս Մորգան Ֆրիմանը և Թոմի Լի Ջոնսը, իսկ հունիսի 9-ին նրանց է միացել Ռենե Ռուսոն։ Նկարահանումներն սկսվել են Նյու Մեքսիկոյում նույն տարվա օգոստոսի 15-ին։ 2017 թվականի սեպտեմբերին հայտարարվել է, որ ֆիլմի աշխատանքային վերնագիրն է փոխվել՝ դառնալով «Ամեն ինչ նոր է սկսվում»։


== Քննադատություն ==
Ըստ նկարահանման ժամանակ կատարված ծախսերի և ստացված շահույթի հարաբերակցության՝ ֆիլմը համարվում է 21-րդն ամենամեծ անհաջողությունը կրած  ֆիլմերի ցուցակում։ Գրախոսությունների Rotten Tomatoes կայքում ֆիլմն ունի 20% վարկանիշ՝ հիմնված 20 մեկնաբանությունների վրա և 10-ից 2 միջին գնահատականը։ Metacritic կայքում 10 քննադատական ակնարկների հիման վրա ֆիլմը ունի 100 հնարավորից 21 միավոր, ինչը, ընդհանուր առմամբ, համապատասխանում է բացասական արձագանքներին։


== Ծանոթագրություններ ==


== Արտաքին հղումներ ==
Պաշտոնական կայք
Տվարաեղցի

Տվարաեղցի, գտնվում է Տավուշի մարզի Նոյեմբերյանի շրջանի Կողբ (Կողբաքար) գյուղում։ Գյուղը հնում եղել է Գուգարաց նահանգի Կողբափոր գավառի վարչական կենտրոնը։ Գտնվելով Դվինից Թիֆլիս տանող ճանապարհի վրա Կողբը վաղ միջնադարում հասել է զարգացման բարձր աստիճանի։ Տվարաեղցի կամ Տվարագեղցի, հայկական վաղ միջնադարյան ճարտարապետական հուշարձան Նոյեմբերյանի շրջանի Կողբ գյուղից 4 կմ հարավ, նույնանուն հին գյուղատեղիի մոտ։ Տարածքը հարուստ է միջնադարին վերաբերող նյութական մշակույթի հուշարձաններով, որոնցից էլ ամենահայտնին Տվարաեղցին է։ Պահպանվել է պատերի մի մասը, առավել ամբողջական տեսք ունի արևելյան թևը։ Արևմտյան պատի որմնամույթերի հետքերից երևում է, որ ուղղանկյուն աղոթասրահը (19,7x10,9 մ) բաժանված է եղել երեք անհավասար նավի։ Միջին նավն ավարտվում է կիսաշրջանաձև խորանով, որի գմբեթարդը, որ նստած է պարզ տրամատով գոտու վրա, ճակատային մասում ունի շեշտված պայտաձևություն։ Խորանին հարավից կից է ուղղանկյուն ավանդատուն՝ օրգանապես կապված է եկեղեցու հետ։ Հյուսիսից ավանդատուն չունի։ Այդ կողմում պատի եզրագիծը անկյունաձև ներս է ընկած։ Խորանի պատուհանը, ինչպես ընդունված է առավել վաղ շրջանի հուշարձաննեում դեպի ներս չի լայնանում։ Մասնակի պեղումներով պարզվել է, որ եկեղեցու յուրաքանչյուր հենարանային շարքում եղել է երեքական մույթ։ Կիսաշրջանաձև խորանին հարավից կից է ուղղանկյուն ավանդատունը՝ կառուցված եկեղեցու հետ միաժամանակ։ Հավանական է, որ մուտքերը եղել են երեքը՝ հարավից, հյուսիսից և արրմուտքից։ Թաղի հետքերի բացակայությունից, պատերի ոչ զանգվածեղությունից երևում է, որ եկեղեցին ունեցել է փայտաշեն ծածկ։ Պատերի վրա թաղի հետքեր նկատելի չեն։ Պատերի ստորին կեսը շարված է մանր, կոպտատաշ ավազաքարով, իսկ վերին կեսը եղել է դեղնականաչավուն ֆեզիլտե սրբատաշխոշոր քարերով, որոնք մնացել են միայն խորանի մասում։
Պատերի վերին կեսը վերակառուցվել է 1258 թվականին ոմն Սամուելի կողմից։ Կառուցման ժամանակը որոշակիացնող տվյալներ չկան։ Հորինվածքային և կոնստրուկտիվ մի շարք տարրեր (շրջանագծի մեջ առնված հավասարաթև խաչ, խորանի պատուհանի եզրերի ուղիղ կտրվածք, որմնամույթերի խարիսխների պարզ տրամատի ակոսներ, փայտաշեն ծածկ) վկայում են հուշարձանի 6-րդ դարից վաղ կառուցվելը։
Ի տարբերություն հայկական մյուս եռանավ դահլիճների (Քասաղ, Տեկոր, Դվին, Աշտարակ, Եղվարդ և այլն)՝ Կողբի եկեղեցին չի անցել վերակառուցումների ու հավելումների բարդ ընթացքով, նրա աղոթասրահը և արևելյան թևը ունեն ոչ սիմետրիկ հորինվածք։
Կառուցման ժամանակը կոնկրետացնող տվյալներ հայտնի չեն։ Հորինվածքային և կոնստրուկտիվ մի շարք տարրեր (շրջանագծի մեջ առնված հավասարաթև խաչ, խորանի պատուհանի եզերող ուղիղ կտրվածք, որմնամույթերի խարիսխների պարզ տրամատի ակոսներ, փայտե ծածկ և այլն) փաստում են հուշարձանի 6-րդ դարում կառուցված լինելը։


== Տես նաև ==
Կողբ (Տավուշի մարզ)
Կողբի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==


== Գրականություն ==
Գ. Շախկյան, ԼՈՌԻ պատմության քարակերտ էջերը, էջ 160-161։
Ս. Երեմյան, Հայաստանն ըստ «Աշխարհացոյց»-ի, էջ 60։
Ս. Չիլինգարյան, Նոյեմբերյանի շրջանի կիկլոպյան կառույցները, «ՊԲՀ», 1968, № 1, էջ 228։
Գ. Շախկյան, Վաղմիջնադարյան երկու հուշարձան Կողբում, «ՊԲՀ», 1979, № 4, էջ 261-264։
Գիյոմ Կալ

Գիլոմ (Գիյոմ ) Կալ (ֆր.՝ Guillaume Caillet, 14-րդ դար, Բովե, Ֆրանսիա - 1358, Clermont) ֆրանսիացի գյուղացի, Մելլո գյուղից, Ժակերիայի ղեկավարներից։


== Կենսագրություն ==
Գիլոմ Կալը եղել է գյուղացիական հակաֆեոդալական Ժակերիա ապստամբության ղեկավարը միջնադարյան Արևմտյան Եվրոպայում։ Ապստամբությունը ծագել է 1358 թվականին Ֆրանսիայում։ Ձգտում էր կազմակերպվածություն մտցնել ապստամբող գյուղացիների շարքերը և միավորել նրանց գործողությունները, փորձում էր ապստամբության մեջ ներգրավել նաև քաղաքաբնակներին։ 
Նրա շնորհիվ գյուղացիները կարողանում էին հակահարված տալ վարձկաններին, ովքեր հարձակում էին իրականացնում նրանց գյուղերի վրա։  
Հայտնի է, որ Գիլոմը գերի է վերցրել ասպետների, ստիպելով նրանց խռովարարներին հավատարմության երդում տալ։ Ասպետները պետք է գյուղացիներին սովորեցնեին պատերազմի ժամանակ անհրաժեշտ կարգապահություն։
Գիլոմ Կալը մահացել է այն բանից հետո, երբ Կառլ Երկրորդը, մեկ շաբաթ չհամարձակվելով հարձակվել ապստամբների վրա, ստորության է դիմել։ Նա հրավիրում է Կալին բանակցությունների, իսկ վերջինս, հավատալով նրա «ասպետական խոսքին», չի ապահովվում իր անվտանգությունը գերիների միջոցով։ Արիստոկրատների բանակի ճամբար մտնելուց հետո նա դառնում է ռազմագերի։ Տեսնելով խռովարարների առաջնորդին` Կառլ Երկրորդը բացականչում է` «Պարզամիտ Ժակ», և Գիլոմ Կալը ձերբակալվում է։
Այդպես խռովարարները կորցնում են իրենց ղեկավարին և պարտվում են։ Ինքը` Գիլոմ Կալը, մահապատժի է ենթարկվել Կլերմոնում։ Դաժան խոշտանգումներից հետո նա գլխատվել է։ Նաև որոշ աղբյուրներում նշվում է, որ նա մահացել է այն բանից հետո, երբ նրան թագադրել են մետաղե շիկացած թագով։


== Ծանոթագրություններ ==


== Հղումներ ==
Гильом Каль — капитан жаков // Эхо Москвы, передача «Всё так», Наталия Басовская, Алексей Венедиктов
Միխայել Մյուլեր

Միխայել Մյուլեր (գերմ.՝ Michael Müller, դեկտեմբերի 9, 1964(1964-12-09), Արևմտյան Բեռլին), գերմանացի քաղաքական գործիչ, ԳՍԴԿ անդամ, 2014 թվականի դեկտեմբերի 11-ից Գերմանիայի Դաշնային Հանրապետության մայրաքաղաք Բեռլինի բուրգոմիստր։


== Կենսագրություն ==
Միխայել Մյուլերը ծնվել է Տեմպելհոֆ շրջանում, 1982 թվականին միջնակարգ կրթություն է ստացել։ 1983-1986 թվականներին ստացել է առևտրի մասնագետի կրթություն։ Մինչև 2011 թվականը աշխատել է հոր՝ Յուրգեն Մյուլերի ընտանեկան ձեռնարկությունում, որես տպագրիչ։
1981 թվականին Մյուլերը միացել է Գերմանիայի սոցիալ-դեմոկրատական կուսակցությանը։ 1989-1996 թվականներին եղել է Տեմպելհոֆի շրջանային ժողովի պատգամավոր, գլխավորել է խմբակցությունը։ 2000-2004 թվականներին Մյուլերը զբաղեցրել է Տեմպելհոֆ-Շենեբերգ շրջանի ԳՍԴԿ շրջանային բաժանմունքի նախագահի պաշտոնը։ 1996 թվականից Միխայել Մյուլերն ընտրվել է Բեռլինի պատգամավորների պալատ, իսկ 2001 թվականի հունիսից մինչև 2011 թվականի նոյեմբերը եղել է այդտեղ ԳՍԴԿ խմբակցության նախագահը։ 2011 թվականի դեկտեմբերի 1-ին ընդգրկվել է Կլաուս Վովերայթի կառավարության կազմում։ 2014 թվականի դեկտեմբերի 11-ին Բեռլինի բուրգոմիստրի պաշտոնում փոխարինեց իր լիազորությունները վաղաժամկետ վայր դրած Կլաուս Վովերայթին, դրանից քիչ առաջ կրկին գլխավորելով ԳՍԴԿ պատգամավորական խմբակցությունը՝ Պատգամավորների պալատում։ Նրա առաջնորդությամբ ԳՍԴԿ-ն 2016 թվականին հաղթել է Բեռլինի Լանդթագի ընտրություններում։
Ամուսնացած է։ Ունի երկու չափահաս երեխաներ։


== Ծանոթագրություններ ==


== Արտաքին հղումներ ==
Կենսագրությունը Բեռլինի պաշտոնական կայքում
Dior (երգ)

Dior, ամերիկացի ռեփեր Փոփ Սմոուքի երգը։ Այն Meet the Woo և Meet the Woo 2 միքսթեյփների սինգլն է։ Այն թողարկվել է որպես սինգլ 2020 թվականի փետրվարի 11-ին։ Երգի պաշտոնական ռեմիքսը, որը ձայնագրվել է ամերիկացի ռեփեր Gunna-ի մասնակցությամբ, ներառվել է Meet the Woo 2 միքսթեյփի դելյուքս տարբերակում, որը թողարկվել է օրիգինալ կոմպոզիցիայի թողարկումից մեկ օր անց։ Փոփ Սմոուքի սպանությունից հետո "Dior"-ը դարձել է նրա առաջին սոլո թրեքը, որ ներառվել է Billboard Hot 100 չարթում։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
(1231) Ավրիկուլա

(1231) Ավրիկուլա (անգլ.՝ Auricula), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 10-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,66865 ա. մ., առավելագույնը մոտենում է 2,4371 ա. մ. հեռավորության վրա և հեռանում 2,9002 ա. մ.։ Արեգակի շուրջ մեկ ամբողջական պտույտ է կատարում 1592,34 երկրային օրվա ընթացքում, իր ուղեծրով շարժվելով միջինում 0,226082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1231) Ավրիկուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկրորդ եռապետություն

Եռապետություն, Հին Հռոմում պետության բարձրագույն օրենսդիր մարմնի կողմից լիազորված երեք մագիստրոսներից բաղկացած կոլեգիա (լատ.՝ triumvirātus, որտեղ՝ trēs - երեք, vir - մարդ)։ Դասական Հանրապետության շրջանում սովորաբար եռապետներ էին նշանակվում Սենատի անդամները (Ծերակույտի անդամները), որոնք ուղարկվում էին նվաճված տարածքներ` հռոմեական գաղութներ հիմնելու։ Իսկ Հռոմեական հանրապետության ճգնաժամի ժամանակաշրջանում պետական իշխանությունը երկու անգամ անցել է Ծերակույտից և մագիստրոսներից մարդկանց եռյակին (երրորդ մասնակիցը ամեն անգամ ավելի թույլ էր, քան հիմնական երկու մրցակիցները), որոնց, համաձայն ուշ անտիկ ավանդույթի, նույնպես սկսեցին անվանել եռապետներ։
Մ.թ.ա. 43 թ. հոկտեմբերին Օկտավիանոսը, Մարկոս Անտոնիոսը և Մարկոս Լեպիդոսը միավորվեցին ընդդեմ Հուլիոս Կեսարին սպանած Մարկոս Յունիոս Բրուտոսի և Գայոս Կասսիոս Լոնգիոսի։ Զորքերի ուղեկցությամբ նրանք հանդիպեցին Հյուսիսային Իտալիայում Ռենո գետի մոտ և համաձայնություն կնքեցին, որը հայտնի է երկրորդ եռապետություն անունով։
Այդ դաշինքը գոյատևեց մ.թ.ա. 43-36 թթ. (ձևականորեն մինչև մ.թ.ա. 31 թվականը)։ Այն, ի տարբերություն առաջին եռապետության, հաստատվեց կոմիցիաների կողմից և եռապետները ստացան արտակարգ լիազորություններ՝ «պետական գործերի կազմակերպման համար»։ Այսպիսով, երկրորդ եռապետությունը պարզապես մասնավոր անձանց համաձայնություն չէր, ինչպես առաջինը, այլ պաշտոնական բնույթ ունեցող հասարակական-իրավական մարմին։ Եռապետները իրենց իշխանությունը օգտագործում էին պրովինցիաները իրար միջև բաշխելու և քաղաքական հակառակորդների դեմ պայքարելու համար։ Մ.թ.ա. 42 թ. պրովինցիաների բաժանման ժամանակ Լեպիդոսը ստացավ միայն Աֆրիկան, իսկ մ.թ.ա. 36 թ., երբ նա փորձել էր իր կողմը գրավել Օկտավիանոսի լեգեոնները, Օկտավիանոսը նրան զրկեց եռապետի լիազորություններից։
Միությունը կազմալուծվեց եռապետների՝ հիմնականում Օկտավիանոսի և Մարկոս Անտոնիոսի միջև ծագած հակասությունների հետևանքով, ինչն էլ մ.թ.ա. 31 թ. հանգեցրեց նոր արյունահեղ քաղաքացիական պատերազմի։ Մ.թ.ա. 31 թվականի սեպտեմբերի 2-ին Ակտիումի հրվանդանի մոտ Օկտավիանոսի զորավար Ագրիպպան ջախջախիչ պարտության մատնեց Անտոնիոսին։ Մ.թ.ա. 30 թվականի Անտոնիոսի և նրա կնոջ՝ եգիպտական թագուհի Կլեոպատրա VII-ի ինքնասպանությունից հետո Օկտավիանոսը մնաց Հռոմեական կայսրության միանձնյա տիրակալը։


== Գրականություն ==
Eder, Walter. Augustus and the Power of Tradition (неопр.). — Cambridge, MA; New York: Cambridge University Press, 2005. — ISBN 0-521-80796-4 (hbk.); ISBN 0-521-00393-8 (pbk.).
Green, Peter. Alexander to Actium: The Historical Evolution of the Hellenistic Age (англ.). — Berkeley, CA; Los Angeles; London: University of California Press (англ.)русск., 1990., (Hellenistic Culture and Society). — ISBN 0-520-05611-6 (hbk.); ISBN 0-520-08349-0 (pbk.).
Rowell, Henry Thompson. (1962). The Centers of Civilization Series: Volume 5; Rome in the Augustan Age. Norman: University of Oklahoma Press. ISBN 0-8061-0956-4
Scullard, H. H. From the Gracchi to Nero: A History of Rome from 133 B.C. to A.D. 68 (англ.). — 5th edition. — London; New York: Routledge, 1982. — ISBN 0-415-02527-3 (pbk.).
Syme, Ronald (англ.)русск.. The Roman Revolution (англ.). — Oxford: Oxford University Press, 1939. — ISBN 0-19-280320-4 (pbk.). The classic revisionist study of Augustus


== Ծանոթագրություններ ==
Պանկովկա (գետ, թափվում է Բայկալ)

Անվան այլ կիրառումների համար տե՛ս՝ Պանկովկա (այլ կիրառումներ)Պանկովկա (ռուս.՝ Паньковка), գետ Ռուսաստանում, հոսում է Իրկուտսկի մարզում Սլյուդյանսկի շրջանում։


== Աշխարհագրություն ==
Գետաբերանը տեղակայված է Բայկալ գետի ափում։ Գետի երկարությունը 14 կմ է։ Հոսում է հյուսիսում սոճու և եղևնու անտառների միջով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգարա Բալկանյան ավազանային շրջանին, գետի ջրատնտեսային տեղամասը՝ Բայկալ գետն է։։ Գետի գետային ավազանը Բայկալ գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16020000112116300020897
Հիդրոլոգիական ուսումնասիրությունների կոդը - 116302089
Ավազանի կոդը - 16.02.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստվածատուր Վարդապետ Եդեսացի

Աստվածատուր Վարդապետ Եդեսացի (1606, Ուռհա - մոտ 1690), հայ գրիչ և ծաղկող։ «Որդի Խաչատուրի»։ Ծնվել է Ուռհա (Եդեսիա) քաղաքում։ Մանուկ ժամանակ ծնողների հետ հաստատվել է Հալեպում։ Նրա անունով հայտնի է 18 ձեռագիր, որոնք պահվում են Երևանի Մեսրոպ Մաշտոցի անվան Մատենադարանում, Վենետիկի և Վիեննայի Մխիթարյան մատենադարաններում։


== Ծանոթագրություններ ==
Վեժայու (Կոինի վտակ)

Անվան այլ կիրառումների համար տե՛ս՝ Վեժայու (այլ կիրառումներ)Վեժայու (ռուս.՝ Вежаю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոինի գետի աջ ափին՝ 37 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000021500
Հիդրոլոգիական ուսումնասիրությունների կոդը - 103002150
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արտեր

Անվան այլ կիրառումների համար տե՛ս՝ Արտի (այլ կիրառումներ)
Արտեր, կղզի Վանա լճի հարավային մասում, Աղթամար կղզուց հյուսիս–արևելք, լճափից 2 կմ է հեռավորության վրա։ 
1915-ին ուներ նավակայան։ Միջին դարերում Արտերում կառուցված մենաստանը և Ս․ Աստվածածին եկեղեցին այժմ ավերված են։ 


== Ծանոթագրություններ ==
(1709) Ուկրաինա

(1709) Ուկրաինա (անգլ.՝ Ukraina), աստերոիդ աստերոիդների հիմնական գոտում։ Հայտնաբերվել է 1925 թվականի օգոստոսի 16-ին Գրիգորի Շայնի կողմից Սիմեիզում։
Միջին հեռավորությունը Արեգակից կազմում է 2,378773 ա. մ., առավելագույնը մոտենում է 1,872 ա. մ. հեռավորության վրա և հեռանում 2,8856 ա. մ.։ Արեգակի շուրջ մեկ ամբողջական պտույտ է կատարում 1340,07 երկրային օրվա ընթացքում, իր ուղեծրով շարժվելով միջինում 0,268642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1709) Ուկրաինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միջանո

Միջանո (իտալերեն՝ Miggiano), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 3750 մարդ, բնակչության խտությունը կազմում է 536 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 73035, հեռախոսային կոդ՝ +39 0833։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0833 764920
Էլեկտրոնային փոստ՝ ufficioprotocollo@comune.miggiano.le.it
Պաշտոնական կայք՝ http://www.comune.miggiano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալֆարնատեխո

Ալֆարնատեխո (իսպ.՝ Alfarnatejo), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքի կազմում)։ Մունիցիպալիտետը գտնվում է Ակսարկիա Կոստա դել Սոլ շրջանում։ Տարածքը կազմում է 20 կմ2։ Բնակչությունը՝ 543 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։


== Արտաքին հղումներ ==
Պաշտոնական կայք
Alfarnatejo Archived 2008-02-20 at the Wayback Machine.
Բարեկամություն Հայաստանի պարարվեստի պետական համույթ

Բարեկամություն Հայաստանի պարարվեստի պետական համույթ, ստեղծվել է 1987 թվականին ՀՀ ժողովրդական արտիստ Նորայր Մեհրաբյանի նախաձեռնությամբ։


== Պատմություն ==
Հայկական ազգային պարը «Բարեկամության» միջոցով ներկայացվել է հանդիսատեսին դասական, խորեոգրաֆիկ ոճով։ Նորայր Մեհրաբյանի ջանքերով բեմադրություններն ստեղծեցին նոր ուղղություն հայկական ժամանակակից պարարվեստում։
2008 թվականին համույթին շնորհվեց «Վաստակավոր կոլեկտիվ» կոչումը։
Հայկական պարերը բեմադրվել են Կոմիտասի, Սայաթ-Նովայի, Արամ Խաչատրյանի, Առնո Բաբաջանյանի, Խաչատուր Ավետիսյանի, Տիգրան Մանսուրյանի, Ավետ Տերտերյանի, Էդգար Հովհաննիսյանի, Ռ. Ալթունյանի, Ա. Գևորգյանի, Գ. Երանյանի, Ռոբերտ Ամիրխանյանի, Գրիգոր Հախինյանի ստեղծագործությունների և մշակումների հիման վրա։ Բացի ժողովրդական երաժշտությունների վրա բեմադրված ազգային պարերից, կան նաև ժամանակակից համարներ՝ Ջոն Էլթոնի և Կառլ Օրֆի երաժշտություններով։
2009 թվականին համույթը հանդես է եկել Առնո Բաբաջանյանի «Հերոսական բալլադ» ստեղծագործության հիման վրա ստեղծված նույնանուն խորեոգրաֆիկ բեմադրության պրեմիերայով։
Վերականգնվել են «Լոռեցի Սաքո» խորեոգրաֆիկ ներկայացումը՝ (կոմպոզիտոր Գրիգոր Հախինյան), «Աշխարհի ժողովուրդների պարեր» համերգային ծրագիրը։
«Բարեկամություն» պարային համույթը հանդես է եկել աշխարհի տարբեր բեմերում՝ Գերմանիա, Ռուսաստան, Հնդկաստան, Իտալիա, Անգլիա, Չինաստան, Ֆրանսիա և այլն։


== Միջոցառումներ ==
«Բարեկամություն» համույթը մասնակցել է բազմաթիվ պետական տոներին և հոբելյաններին նվիրված միջոցառումների և համերգների, կառավարական միջոցառումների։

Հայաստանում քրիստոնեության ընդունման 1700-ամյակին նվիրված միջոցառում
Հայկական տառերի գյուտի 1600-ամյակին նվիրված միջոցառում
«Մեկ Ազգ Մեկ Մշակույթ» համահայկական փառատոն
Համահայկական խաղերի հանդիսավոր միջոցառումԵրաժշտական ներկայացումներ

«Գրիգոր Լուսավորիչ» ռոք օպերա
«Հիսուս Քրիստոս սուպեր աստղ» ռոք օպերա
«Լիլիթ» ռոք օպերան
«Ավե Մարիա» երաժշտական ներկայացում


== Ծանոթագրություններ ==


== Արտաքին հղումներ ==
Պաշտոնական կայքը
Չերի շրջան (Նեբրասկա)

Չերի շրջան (անգլ.՝ Cherry County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 15.439 կմ² է, բնակչությունը՝ 6.148 մարդ (2010 թ. տվյալներով)։ Շրջկենտրոնն է Վալենտայն բնակավայրը։ Կազմավորվել է 1883 թ.։
Գակու Սիբասակի

Գակու Սիբասակի (ճապ.՝ 柴崎 岳, մայիսի 28, 1992 թ., Նոխեձի, Աոմորի, Ճապոնիա), ճապոնացի ֆուտբոլիստ, իսպանական «Խետաֆե» ֆուտբոլային ակումբի և Ճապոնիայի ազգային հավաքականի կիսապաշտպանն է։


== Կարիերա ==
Սիբասակին ֆուտբոլիստի կարիերան սկսել է ճապոնական «Կասիմա Անտլերս» ակումբում։ 2016 թ․ աշխարհի ակումբային առաջնության եզրափակչում Սիբասակին կարողանում է 2 գոլ խփել Ռեալի դարպասը, որը սակայն չի օգնում իր թիմին հաղթելու այդ խաղում (2:4)։
2017 թ․ հունվարի 31֊ին ազատ ֆուտբոլիստի կարգավիճակով Սիբասակին պայմանագիր է ստորագրում Իսպանիայի երկրորդ դիվիզիոնում հանդես եկող «Տեներիֆե» ակումբի հետ։ Պայմանագիրը կնքվել էր կես տարվա համար և հնարավորություն կար այն երկարաձգելու այն դեպքում, եթե Տեներիֆեն իրավունք ստանար հանդես գալու Լա Լիգայում։


== Ազգային հավաքականի կազմում ==
2014 թ․ Ճապոնիայի ազգային հավաքականի կազմում անցկացնելով 4 հանդիպում կարողացել է դառմալ 1 գոլի հեղինակ։


== Վիճակագրությունը ազգային հավաքականում ==


== Ծանոթագրություններ ==


== Հղումներ ==
Վիճակագրությունը National Football Teams կայքում(անգլ.)Սիբասակին transfermarkt.com կայքում
Սիբասակին soccerway.com կայքում
28

Այս հոդվածը 28 թվականի մասին է։ Տես նաև 28 թվի մասին հոդվածը։
28 թվական, նահանջ տարի, որն, ըստ Գրիգորյան օրացույցի, սկսվում է շաբաթ օրը։ Այն մեր թվարկության 28-րդ տարին է, 1-ին հազարամյակի 28-րդ տարին, 1-ին դարի 28-րդ տարին, 1-ին դարի 3-րդ տասնամյակի 8-րդ տարին, 20-ական թվականների 8-րդ տարին։


== Դեպքեր ==


== Ծնունդներ ==


== Մահեր ==
Իունա (Էսպիրիտու Սանտու)

Անվան այլ կիրառումների համար տե՛ս՝ Իունա (այլ կիրառումներ)Իունա (պորտ.՝ Iúna), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Ալեգրիի գավառի կազմի մեջ։ Բնակչությունը կազմում է 29.290 մարդ՝ 2020 թվականի տվյալներով։ Գրավում է 460,522 կմ2 տարածք։ Բնակչության խտությունը՝ 61,7 մարդ/կմ²։


== Պատմություն ==
Քաղաքը հիմնադրվել է 1890 թվականի նոյեմբերի 11-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 77.471.177,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.830,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,729 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Կիցխիս Իգորեթ

Կիցխիս Իգորեթ (վրաց.՝ კიცხის იგორეთი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 126 մետր բարձրության վրա։ Շրջկենտրոն Խարագաուլից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 71 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ալբերտ և Թովէ Բոյաջյան ցուցասրահ

Ալբերտ և Թովէ Բոյաջյան ցուցասրահ, հիմնադրվել է 2001 թվականի մայիսի 1-ին, Երևանում որպես Երևանի գեղարվեստի պետական ակադեմիայի, 2017 թվականից` Հայաստանի գեղարվեստի պետական ակադեմիայի ցուցասրահ։ Ցուցասրահի ստեղծման գործում մեծ է Բոյաջյան ընտանիքի ներդրումը։
Պատկերասրահի հիմնական նպատակը երիտասարդ արվեստագետներին աջակցելն է, նրանց անհատական ցուցահանդեսները կազմակերպելը, ոգևորել և ոգեշնչել իրենց ապագա ստեղծագործական կյանքում։ Ցուցասրահի տնօրենն է Իրինա Իսաբեկյանը։


== Պատմություն ==
Ցուցասրահը բացվել է ՀԽՍՀ վաստակավոր նկարչուհի, Երևանի գեղարվեստի պետական ակադեմիայի պրոֆեսոր Արփենիկ Նալբանդյանի (1916-1964) անհատական ցուցահանդեսով, որին ներկա են գտնվել  բարերար Ալբերտ Բոյաջյանը, Երևանի քաղաքապետ Ռոբերտ Նազարյանը, Արարատյան հայրապետական թեմի առաջնորդ Նավասարդ արքեպիսկոպոս Կճոյանը և այլք։
Իր գործունեության ընթացքում ցուցասրահը կազմակերպել է ավելի քան 300 ցուցահանդես՝ ուսանողական, անհատական, խմբակային, մրցութային, նաև դասախոսություններ, արվեստաբանական քննարկումներ։ Այստեղ հյուրընկալվում են բազմաթիվ արվեստագետներ Հայաստանից և արտերկրից։ 2004 թվականին ցուցասրահը մասնակցել է Թբիլիսիում կայացած «ART-EXPO 2004–KAVKAZ» ցուցահանդեսին։
2018 և 2019 թվականներին ցուցասրահը մասնակցել է «Armenia Art Fair»-ին։


== Միջոցառումներ, ցուցահանդեսներ ==
Ցուցասրահում իրենց աշխատանքներ են ներկայացնում ինչպես Երևանի գեղարվեստի ակադեմիայի ուսանողները, շրջանավարտները, այնպես էլ կայացած հայտնի արվեստագետներ, անցկացվում են նաև մանկական ցուցահանդեսներ։ Տարբեր տարիներին ցուցասրահում ներկայացվել են նկարիչներ Գրիգոր Աղասյանի, Արմեն Վարդանյանի, Միհրան Սոսոյանի, Անատոլի Գրիգորյանի, Արամ Իսաբեկյանի, Արման Կարախանյանի, Գեղամ Մալխասյանի, Հենրիկ Մամյանի, Հարություն Պզտիկյանի, Անատոլի Պապյանի, Սարո Գալենցի, Գագիկ Ղազարյանի (և՛ գրաֆիկակական աշխատանքներ, և՛ քանդակներ), Սուրեն Սաֆարյանի, Կարեն Հովակիմյանի, Մարտիրոս Մորյանի, Գրիգոր Գեղամյանի, Հայկ Սայադյանի, Լիլիթ Արսենյանի, Սիրանուշ Հակոբյանի, Սամվել Պողոսյանի, Տաթևիկ Սարգսյանի, քանդակագործներ Թերեզա Միրզոյանի, Գետիկ Բաղդասարյանի, Նունե Թումանյանի, Էդգար Գրիգորյանի, արվեստաբան Վիգեն Ղազարյանի աշխատանքները։


== Ծանոթագրություններ ==


== Արտաքին հղումներ ==
Երևանի Գեղարվեստի պետական ակադեմիա. Ալբերտ և Թովէ Բոյաջյան ցուցասրահ
Բակունց

Բակունց, հայկական ազգանուն։


== Ազգանունը կրողներ ==
Ակսել Բակունց
Ակսել Ստեփանի Բակունց (Ալեքսանդր Թևոսյան, 1899-1937), արձակագիր, գրականագետ, կինոսցենարիստ, թարգմանիչ, գյուղատնտես։
Ակսել Բակունց (1946-2012), երաժիշտ, ջազմեն։
Անժելա Բակունց (1953), ռեժիսոր։
Հենրիկ Հովսեփի Բակունց (1946), նյարդաբան։
Սևադա Ալեքսանդրի Բակունց (1925-1983), բժիշկ-ֆիզիոլոգ։


== Գրական հերոսներ ==
Վռամ Բակունց, Վահե Ղուկասյանի «Գրողի տարածը» վիպակի հերոսներից։


== Ծանոթագրություններ ==